Govor šefa Delegacije EU, ambasadora Majkla Davenporta na potpisivanju ugovora za pomoć Evropske unije poplavljenim područjima u Srbiji
Beograd, 25. juli 2014

Poštovana gospođo Joksimović, dragi domaćini gospodine Čučkoviću i gospođo Kojić, poštovani gospodine Blagojeviću, poštovani predstavnici partnerskih organizacija Ujedinjnih nacija, Danskog saveta za izbeglice, HELP-a i ASB-a, predstavnici medija, dame i gospodo,

Izuzetno mi je drago što smo se danas okupili u obrenovačkoj gimnaziji, školi sa dugom tradicijom (osnovana 1922) koja je nažalost pretrpela velike štete tokom majskih poplava. 

Odlučili smo da baš ovde obeležimo početak programa pomoći Evropske Unije za sanaciju posledica majskih poplava, zato što će iz tog paketa i ova škola biti obnovljena. 

Od danas krećemo u sprovođenje konkretnih projekata za pomoć ljudima koji su pretrpeli veliku katastrofu. Ovaj paket od 30 miliona evra je preusmeren iz predpristupnih IPA fondova za 2012. godinu za Srbiju, kao što je to ministarka objasnila. Realokacija tih sredstava je sprovedena po izuzetno brzoj proceduri, možda brže nego ikad u istoriji IPA programa. 

Ovom prilikom bih zahvalio mojim kolegama u delegaciji EU ali i u Briselu koji su naporno radili na re-programiranju ovih sredstava. Takodje  bih zahvalio ministarki koja će danas potpisati sporazum i time dati "zeleno svetlo" da se krene u sprovođenje projekata.

Kao što znate EU je na donatorskoj konferenciji 16. jula obećala 80 miliona evra donacija za Srbiju. Ovih 30 miliona su prva tranša te pomoći. Zajedno sa srpskim vlastima i organizacijama civilnog društva radili smo na definisanju neposrednih potreba. Rezultat tog posla su današnji ugovori sa tri velike ne-vladine organizacije sa kojima je Delegacija već sarađivala na sličnim velikim projektima, kao i organizacije Ujedinjenih Nacija – UNOPS i FAO.

Velika je odgovornost sada na njima da zadatke koje smo im poverili, a koje su oni prihvatili, ispune u narednih 12 meseci i da pomognu najugroženijim ljudima iz 24 opštine koje smo zajedno odabrali za ovaj program. 

Dozvolite mi da vam ukratko predstavim glavne aktivnosti:
1. UNOPS će sa ukupno 14 miliona evra obnoviti sve oštećene škole, vrtiće i zgrade domova zdravlja u ovim opštinama. Popraviće se put Krst-Korenita-Krupanj, što će omogućiti građanima Krupnja vezu sa Loznicom. Već su nabavljena sredstva za uništavanje legla komaraca na celokupnoj poplavljenoj teritoriji. 

Najveću pomoć UNOPS će pružiti u Obrenovcu i Krupnju, opštinama koje su pretrpele najveće štete. UNOPS će tako obezbediti osnovni školski pribor za preko 3,650 učenika, i opremiće učionice i vrtiće. Izgradiće 70 montažnih ili klasičnih kuća, dodeliti građevinski materijal i kupiti kućne aparate i nameštaj za još 300 porodica. Obnavljanjem prostorija, nabavkom nameštaja i osnovnih sredstava za rad, malim preduzećima i zanatlijama u ove dve opštine biće pružena pomoć da ponovo ožive svoje firme.

2. Ukupno 8 miliona evra su dobile nemačke nevladine organizacije HELP i Arbeiter Samariter Bund (ASB) [u saradnji sa Housing Centrom i Divac Fondacijom] i konzorcijum Danish Refugee Council (DRC) / ENECA. One će takodje raditi na rešavanju problema stanovanja za one koji su u poplavama izgubili dom u ostalim opštinama sa ugroženih područja. Svi oni će kao i UNOPS u Obrenovcu i Krupnju, pomoći i male preduzetnike da ponovo krenu da privređuju.

I najzad, možda i najznačajnija pomoć EU će biti za ponovno pokretanje poljoprivrede i stočarstva. Food and Agriculture Organisation Ujedinjenih Nacija je od nas dobila 8 miliona Evra da u sve 24 opštine obezbedi seme i đubrivo svim poljoprivrednim proizvođačima. Takođe, malim gazdinstvima koja su u poplavama izgubila stoku nadoknadićemo izgubljeno, a pružićemo i pomoć da se nađe rešenje za unapređenje poplavljenih površina za sledeću setvu.

I dok naši partneri zbrinjavaju najugroženije u Srbiji, mi već radimo na planiranju programa za 2014. godinu, odnosno preostalih 50 miliona evra obećanih Srbiji od EU. Ovaj prvi program će nam svakako pomoći da utvrdimo dodatne potrebe na terenu. 

Kao što znate, uz ovo očekujemo da Srbija dobije dodatna bespovratna sredstva iz Fonda solidarnosti EU. Gospodin Blagojević i njegov tim već naporno rade na aplikaciji za ove fondove jer Srbija do prve polovine avgusta treba da podnese zahtev, o kom će EU odlučiti do kraja godine. Naravno, Srbija očekuje i dodatne bilateralne donacije iz EU zemalja u vrednosti izmedju 10 i 15 miliona evra. 

Na kraju, nisu cifre toliko važne, koliko su važni konkretni rezultati, da pomognemo građanima Srbije ali i Bosne i Hercegovine da što pre dobiju krov nad glavom i da povrate ono što su izgubili. Evropska unija i Srbija će to raditi zajedno i time ćemo još dodatno produbiti naše partnerstvo i prijateljstvo. Ovo je Evropska solidarnost na delu. Ona je bila vidljiva od prvog dana poplava kad smo pokrenuli najveću humanitarnu akciju Evropske unije sa 400 spasilaca iz 13 zemalja EU. Ovo je solidarnost koja ne staje sa ovim programom nego se nastavlja sve dok poplavljena područja ne budu obnovljena. Hvala vam

IPA 2012 priorities for flood emergency relief
Budget: 30 MEUR from IPA 2012 
Support area	Potential implementing mechanism	
Public buildings and facilities (municipal buildings, schools, kindergartens, health centres etc.)	UNOPS with 24 most affected municipalities (UNOPS supported by other IOM). The same grant will also cover private housing in most affected municipalities (Obrenovac and Krupanj) and cover some technical assistance support for the national authorities, especially the flood office, build the 11 km of road Krst – Korenita – Krupanj and procure biocides for mosquito control  – 14 MEUR	
Private housing cleaning, repair and reconstruction, dehumidification, re-equipping and income generation activities	Geographically focussed grants to provide housing and income generation over the 21 municipalities (not including Kragujevac and Obrenovac/Krupanj as UNOPS shall be in charge of these)
Indicative list of grants and geographical coverage:
ASB– with Housing Center – 3 MEUR (Sabac, Sid, Bajina Basta, Loznica, Mali Zvornik, Valjevo, Ljubovija and Osecina)
DRC –2.6 MEUR (Smederevska Palanka, Jagodina, Paracin, Ub, Cacak, Velika Plana and Koceljevo)
HELP–– 2.4 MEUR (Kosjeric, Lazarevac, Svilajanac, Trstenik, Varvarin and the city of Kraljevo)	
Agriculture support, especially for seeds and restarting production of vulnerable small scale farmers	FAO with Ministry of Agriculture in all 24 municipalities – 8 MEUR	
Obrenovac, Paraćin; Ub; ;Čačak; Krupanj; Šabac; Mali Zvornik; Velika Plana; Loznica; Trstenik; Jagodina; Šid ; Valjevo; Osečina; Varvarin; Koceljeva; Kosjerić; Kraljevo; Kragujevac; Smederevska Palanka; Svilajnac; Ljubovija; Lazarevac; Bajina Bašta